Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 494/13/2201	Dunajská Streda, 6.2.2014
EEČ : 2-16-37-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 06. apríla 2013 v čase okolo 11.45 hod. v meste XXXXX, na Galantskej ceste pred hlavným vchodom OD Kaufland, okres XXXXX fyzicky napadol  poškodeného XXXXX a to takým spôsobom, že ho pred viacerými svedkami bez udania dôvodu viackrát udrel päsťami do oblasti hlavy, následne ho niekoľkokrát kolenom kopol do oblasti brucha, čím mu spôsobil úraz hlavy, tržnú ranu pod ľavým okom o dĺžke 1 cm  pohmoždenie pravej strany hrudníka, ktoré zranenia si vyžiadali liečbu spojenú s PN v trvaní od 06. 04. 2013 do 06. 05. 2013, 

Odôvodnenie: 
Uznesením policajta Obvodného oddelenia Policajného zboru XXXXX ČVS: XXXXX zo dňa 7.7. 2013 bolo XXXXX vznesené obvinenie za prečin ublíženia na zdraví podľa § 156 ods. 1 Tr. zák. v jednočinnom súbehu s prečinom výtržníctva podľa § 364 ods. 1, písm. a) Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený XXXXX dňa 16.1. 2014 na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinený mu z titulu náhrady škody vyplatil peňažnú sumu vo výške 655,- €, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom.

Obvinený dňa 13.1. 2014 poukázal na účet Krajskej prokuratúry Trnava celkovú sumu v o výške 100,- eur , z ktorých 50 % t.j. 50,- eur je určených na všeobecne prospešné účely a to Spojenej škole s vyučovacím jazykom maďarským so sídlom na ulici Gyulu Szabóa č. 1 v Dunajskej Strede a 50 %, t.j. 50,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Sklár
prokurátor